  Виталий Пронин «Литературная газета» изданилэн выль номераз огез бам сӥземын Удмуртиысь гожъяськон удыслэн туннэ нуналызлы. Газет Ижысь киоскъёсы вуоз таяз шутэтскон нуналъёсы. Нош электрон версиез Интернетэ поттэмын ни.Литература удыслэн Удмуртиын туннэ нуналыз сярысь пыр-поч вера шаерысьтымы калык писатель Вячеслав Ар-Серги - http://www.lgz.ru/article/-27-6421-03-07-2013/moya-rodina-poyet-grustnye-pesni/.Озьы ик кенешон вӧзын бадӟым инты висъямын Удмуртиысь туала кылбурчиослэн ужъёссылы. Тодматскыны луоз Сергей Жилинлэн, Иосиф Ивановлэн, Зинаида Рябининалэн кылбуръёсынызы - http://www.lgz.ru/article/-27-6421-03-07-2013/poslednyaya-iz-vsekh-nadezhd/.Вераны кулэ: такем бадӟым тиражъем изданиын (136 сюрс экземпляр) удмурт литература сярысь кемалась ӧз ни гожъялэ. Россиын сяна, удмурт гожъясьёслэн творчествоенызы тодматскыны быгатозы Европаын, Израильын, США-ын улӥсьёс но - отчы газетлэн бадӟым тиражез кошке.Елена Скворцова. Теги: лыдиськон удмуртгожъяськисьёс  